Strieborná minca Legendy čs. hokeja - František Pospíšil proof
Strieborná minca Legendy čs. hokeja - František Pospíšil proof
Popis
Zberateľská séria strieborných mincí Českej mincovne Legendy čs. hokeja pripomína predstaviteľa dvoch veľkých generácií nášho ľadového športu. Pochopiteľne medzi nimi nemôže chýbať obranca František Pospíšil.
Trojnásobný olympijský medailista (striebro z Grenoblu 1968 a Innsbrucku 1976, bronz zo Sappora 1972) a trojnásobný majster sveta (1972, 1976, 1977) sa preslávil ako pokojný a rozvážny tvorca hry zo zadných pozícií. Vynikal perfektnými prihrávkami a zároveň disponoval schopnosťou zvládnuť mužstvo plné osobností. Tú plne zúročil ako kapitán československých šampiónov, ktorí v sedemdesiatych rokoch učili Sovietov, čo znamená prehra. Príučku však vtedy Česi a Slováci dávali tiež západným hokejistom, ktorí nás vôbec nebrali vážne. V roku 1976 sa konal prvý medzinárodný Kanadský pohár, v ktorom vyslanci krajiny v srdci Európy pripravili domácim veľký šok. V prvom meraní síl zdolali Česi a Slováci Kanaďanov 1 : 0, okamžite sa stali stredom záujmu a prebojovali sa až do finále. Niet preto divu, že sa o Františka Pospíšila začalo intenzívne zaujímať vedenie Toronta. "Pospec" však zostal verný svojmu Kladnu a nikdy toho neľutoval.
Reverzná strana pamätnej mince, ktorá je dielom skúseného medailér MgA. Jozefa Oplištila , predkladá charizmatický portrét obrancu doplnený jeho menom, číslom jeho dresu 7 a opisom ČLEN SÍNĚ SLÁVY IIHF – MISTR SVĚTA 1972, 1976, 1977 – ČLEN SÍNĚ SLÁVY ČESKÉHO HOKEJE. Mince Českej mincovne vychádzajú v licencii štátu Samoa, a ich averzná strana preto nesie nevyhnutné atribúty tohto zahraničného emitenta - portrét a meno panovníčky Alžbety II., štátny znak, letopočet emisie 2018 a nominálnu hodnotu 2 DOLLARS (WST).
Neprehliadnite tiež štýlové zberateľské etui v podobe puku, ktoré pojme kompletnú štrnásťdielnu sériu mincí venovaných hviezdam nášho ľadového hokeja.